Diari Oficial de la Generalitat Valenciana


Sumari del DOGV 7614, del 14-09-2015 (2015/7531)

DECRET 139/2015, d'11 de setembre, del Consell, pel qual es fixen les taxes a satisfer per la prestació de serveis acadèmics universitaris per al curs 2015/2016.
-----------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/2015/09/11/139/dof/vci/html**

### Dades del document

Número de DOGV
:   7614

Data del DOGV
:   14-09-2015

Secció del DOGV
:   I. DISPOSICIONS GENERALS

Número del document
:   2015/7531


Data del document
:   11-09-2015

Organisme emissor
:   Conselleria d'Educació, Investigació, Cultura i Esport

Tipus de document
:   Decret

Correcció d'errades

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * cost de l'educació
    * universitat
    * legislació

DECRET 139/2015, d'11 de setembre, del Consell, pel qual es fixen les taxes a satisfer per la prestació de serveis acadèmics universitaris per al curs 2015/2016.  
 [2015/7531]  
Preàmbul  
  
La Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril, en l'article 81.3.b estableix que els ingressos per preus públics per estudis conduents a l'obtenció de títols de caràcter oficial i validesa en tot el territori nacional els fixarà la comunitat autònoma dins dels límits que establisca la Conferència General de Política Universitària.  
El Reial Decret Llei 14/2012, de 20 d'abril, de Mesures Urgents de Racionalització de la Despesa Pública en l'Àmbit Educatiu, en l'article 6, apartat cinc, punt 2, modifica el paràgraf primer de l'apartat b de l'article 81.3 de la Llei Orgànica 6/2001, de 21 de desembre, i disposa que els dits preus públics s'establiran en relació amb els costos de prestació del servei, dins dels límits que establisca la Conferència General de Política Universitària, en els termes següents:  
1r. En les ensenyances de grau els preus públics cobriran entre el 15 per 100 i el 25 per 100 dels costos en primera matrícula; entre el 30 per 100 i el 40 per 100 dels costos en segona matrícula; entre el 65 per 100 i el 75 per 100 dels costos en la tercera matrícula; i entre el 90 per 100 i el 100 per 100 dels costos a partir de la quarta matrícula.  
2n. En les ensenyances de màster que habiliten per a l'exercici d'activitats professionals regulades a Espanya, els preus públics cobriran entre el 15 per 100 i el 25 per 100 dels costos en primera matrícula; entre el 30 per 100 i el 40 per 100 dels costos en segona matrícula; entre el 65 per 100 i el 75 per 100 dels costos en la tercera matrícula; i entre el 90 per 100 i el 100 per 100 dels costos a partir de la quarta matrícula.  
  
3r. En les ensenyances de màster que no habiliten per a l'exercici d'activitats professionals regulades a Espanya, els preus públics cobriran entre el 40 per 100 i el 50 per 100 dels costos en primera matrícula, i entre el 65 per 100 i el 75 per 100 dels costos a partir de la segona matrícula.  
El títol V, capítol VI, del Text Refós de la Llei de Taxes de la Generalitat, aprovat pel Decret Legislatiu 1/2005, de 25 de febrer, del Consell, regula les taxes per serveis acadèmics universitaris. L'article 150, apartat dos, estableix que, sense perjuí del que disposen els articles 2, apartats 3, i 5 d'aquesta llei, i als efectes de l'aplicació del quadre de tarifes de l'apartat 1 anterior, el Consell podrà fixar anualment els imports d'aquest, dins dels límits assenyalats a aquest efecte per la Conferència General de Política Universitària, així com introduir-hi noves titulacions o serveis universitaris susceptibles de ser retribuïts per mitjà de la present taxa. Així mateix, el Consell podrà fixar anualment els increments aplicables en cas de segona, tercera i posterior matricules, així com fixar l'import de les ensenyances amb preu o nivell d'experimentalitat excepcional.  
En aquest context normatiu, aquest decret fixa els imports que ha de satisfer l'alumnat per la prestació del servei públic de l'ensenyança universitària dins dels límits establits en la Resolució de 5 de juliol de 2013, de la Secretaria General d'Universitats, que fa públic l'Acord de 25 de juny de 2013, de la Conferència General de Política Universitària, en què es decideix, d'una banda, no establir límits addicionals als establits en l'article 81.3 de la Llei Orgànica 6/2001, per a la fixació dels preus públics dels ensenyaments universitaris oficials de grau i màster i, d'una altra, establir per a les ensenyances de primer i segon cicle els mateixos límits de preus que per a les ensenyances de grau.  
  
El Consell, una vegada oïdes les universitats, estableix per a l'alumnat estranger el mateix import que per a l'alumnat espanyol, de conformitat amb l'annex a aquest decret.  
En virtut d'això, fent ús de l'autorització atorgada per l'article 150.dos del Text Refós de la Llei de Taxes de la Generalitat, aprovat pel Decret Legislatiu 1/2005, de 25 de febrer, del Consell, vist l'acord adoptat per la Conferència General de Política Universitària, en sessió de 25 de juny de 2013, pel qual es fixen els límits de preus per estudis conduents a l'obtenció de títols universitaris oficials, i informat el Ple del Consell Valencià d'Universitats i de Formació Superior del dia 8 de setembre, a proposta del conseller d'Educació, Investigació, Cultura i Esport i amb la deliberació prèvia del Consell, en la reunió del dia 11 de setembre de 2015,  
  
  
  
DECRETE  
  
Article 1. Abast i àmbit d'aplicació  
1. Les taxes a satisfer per la prestació de serveis acadèmics d'educació superior en les universitats públiques de la Comunitat Valenciana, en el curs 2015-2016, conduents a l'obtenció de títols de caràcter oficial i validesa en tot el territori nacional, seran els establides en els annexos I, II i III.  
2. L'import de les taxes per ensenyaments universitaris de grau, així com per ensenyances amb plans d'estudis estructurats en crèdits o per ensenyances amb plans d'estudis no estructurats en crèdits, i de les ensenyances de màster, es troba dins de l'interval que a aquest efecte determina l'article 81.3.b de la Llei Orgànica 6/2001, de 21 de desembre, d'Universitats, en la redacció feta pel Reial Decret Llei 14/2012, de 20 d'abril, de mesures urgents de racionalització de la despesa pública en l'àmbit educatiu.  
3. L'import de les tarifes per la realització d'estudis conduents a títols propis de les universitats serà fixat pel consell social de cada universitat, igual que l'import de les taxes per la prestació de serveis no acadèmics per part de la universitat o per l'ús o cessió d'instal·lacions universitàries.  
  
Article 2. Règim aplicable  
El règim aplicable a les taxes per la prestació de serveis acadèmics universitaris serà l'establit en el capítol VI del títol V del Text Refós de la Llei de Taxes de la Generalitat, aprovat pel Decret Legislatiu 1/2005, de 25 de febrer, del Consell.  
  
Article 3. Exempcions i bonificacions  
L'alumnat que reba beques i altres ajudes a l'estudi amb càrrec als pressupostos generals de l'Estat o amb càrrec als pressupostos de la Generalitat, el que obtinga matrícula d'honor o premi extraordinari de Batxillerat, el que siga membre de famílies nombroses i el que haja sigut víctima de bandes armades o elements terroristes o siga familiar d'aquestes, i els altres que es troben en algun dels supòsits d'exempció a què es refereix l'article 148 del Text Refós de la Llei de Taxes de la Generalitat, aprovat pel Decret Legislatiu 1/2005, de 25 de febrer, del Consell, gaudiran d'exempcions i bonificacions en els termes i condicions establides en l'esmentat article.  
  
  
Disposicions addicionals  
  
Primera. Centres adscrits a la universitat pública  
L'import de les taxes a què es refereix l'article 143.u del Text Refós de la Llei de Taxes de la Generalitat, aprovat pel Decret Legislatiu 1/2005, de 25 de febrer, del Consell, abonades per l'alumnat que es matricule en centres adscrits a la universitat pública, serà ingressat pels centres en la corresponent universitat en un termini no superior a un mes des de la finalització de cada període de matrícula.  
  
Segona. Alumnat amb discapacitat  
L'alumnat que, en virtut del que estableix la Llei 51/2003, de 2 de desembre, d'Igualtat d'Oportunitats, no-Discriminació i Accessibilitat Universal de les Persones amb Discapacitat, tinguen reconeguda una discapacitat igual o superior al 33 per cent, tindran dret a l'exempció total de taxes en els estudis conduents a l'obtenció d'un títol universitari, tal com determina la disposició addicional vint-i-quatre de la Llei Orgànica 6/2001, de 21 de desembre, d'Universitats, i l'apartat huit de l'article 148 del Text Refós de la Llei de Taxes de la Generalitat.  
  
  
Tercera. Alumnat estranger  
L'import de les taxes aplicables a l'alumnat estranger serà el mateix import que l'aplicat per a l'alumnat de nacionalitat espanyola, de conformitat amb l'annex I d'aquest decret.  
  
  
Disposicions finals  
  
Primera. Habilitació per al desplegament i l'execució  
Es faculta les persones titulars de les conselleries amb competències en matèria d'universitats i amb competències en matèria de tributs per a dictar les disposicions necessàries per al desplegament i l'execució del que disposa aquest decret.  
  
Segona. Entrada en vigor  
Aquest decret entrarà en vigor l'endemà de ser publicat en el Diari Oficial de la Comunitat Valenciana.  
  
València, 11 de setembre de 2015  
  
El president de la Generalitat,  
XIMO PUIG I FERRER  
  
El conseller d'Educació, Investigació, Cultura i Esport,  
VICENT MARZÀ IBÁÑEZ


Còpia Permalink ELI